stanford-oval/wikipedia huggingface dataset:
Hamran kansallispuisto

Hamran kansallispuiston sijainti merkitty luvulla 14.
Näkymää Hamran kansallispuistosta
Hamran kansallispuisto on Ruotsissa Gävleborgin läänissä sijaitseva kansallispuisto. Se sijaitsee Ljusdalin kunnan alueella. Puisto on perustettu vuonna 1909, mutta sitä laajennettiin vuonna 2011. Aluksi puisto oli 28 hehtaarin kokoinen, mutta nykyisin sen koko on lähes 1400 hehtaaria. Melkein puolet alueesta on suota, mutta se on kuitenkin tunnettu vanhoista metsistään.
Aiheesta muualla

Wikimedia Commonsissa on kuvia tai muita tiedostoja aiheesta .
Länsstyrelsen Gävleborg: Välkommen till urgamla skogar, stilla myrland och vilda forsar i Hamra nationalpark (ruotsiksi)
Ruotsin kansallispuistot
Abisko
Björnlandet
Blå Jungfrun
Dalby Söderskog
Djurö
Fulufjället
Färnebofjärden
Garphyttan
Gotska Sandön
Haaparannan saaristo
Hamra
Kosterhavet
Muddus
Norra Kvill
Padjelanta
Pieljekaise
Sarek
Skuleskugen
Sonfjället
Stenshuvud
Stora Sjöfallet
Store Mosse
Söderåsen
Tiveden
Tresticklan
Tyresta
Töfsingdalen
Vadvetjåkka
Åsnen
Ängsö
Hans Rudolf Stalder

Hans Rudolf Stalder (9. heinäkuuta 1930 Zürich – 28. heinäkuuta 2017) oli sveitsiläinen klarinetisti. Hän perusti sveitsiläisen klarinetinsoiton koulukunnan yhdistelemällä Ranskan, Italian ja Saksan koulukuntien piirteitä.
Stalder opiskeli Würzburgissa Louis Cahuzac'n johdolla. Hän toimi Zürichin Tonhalle-orkesterin ensimmäisenä klarinetistina. Samalla hän loi kansainvälisen uran solistina ja levytti muiden muassa Johann Melchior Molterin, Karel Stamicin sekä Wolfgang Amadeus Mozartin konsertot klarinetille. Stalder aloitti yhtenä ensimmäisistä säännöllisen historiallisten soitinten käytön. Hän keräsi ainutlaatuisen klarinettikokoelman, joka on museoitu Baseliin.
Stalder teki yhteistyötä monien säveltäjien kanssa. Tämän myötä hän tutustui uusiin klarinetinsoiton tekniikoihin ja elektroniikan hyödyntämiseen esityksessä. Alusta pitäen Stalder työskenteli International Clarinet Associationin kanssa. Hänestä tuli sen kunniajäsen vuonna 2013. Stalderin 80-vuotispäivän kunniaksi hänen opiskelijoitaan tuli vuonna 2010 eri puolilta maailmaa Zürichiin pitämään hänelle konsertin.
Can-Am (mönkijämerkki)

Can-Am on kanadalaisen BRP:n mönkijämerkki. BRP omistaa myös Lynx- ja Ski-Doo -moottorikelkat sekä itävaltalaisen moottorivalmistaja Rotaxin.
Historia

Joseph-Armand Bombardier hankki ensimmäisen patentin telalliseen ajoneuvoon vuonna 1937. Bombardier perusti vuonna 1942 yrityksen, joka alkoi valmistaa moottorikelkkoja. Yrityksen ensimmäinen mönkijä esiteltiin vuonna 1998 ja vuonna 2006 Bombardier-mönkijöiden nimeksi vaihdettiin Can-Am.
Nykyiset mallit

Renegade 110
Renegade 110 X XC EFI
Renegade X XC T 1000
Outlander PRO STD T HD5
Outlander DPS T 500
Outlander PRO XU T HD5
Outlander MAX DPS T 500
Outlander PRO XU T HD7
Outlander PRO XU T HD7
Outlander MAX DPS T 700
Outlander MAX PRO XU T HD7
Outlander MAX XT T 700
Outlander X MR 700
Outlander MAX DPS T 1000R
Outlander MAX XT-P T 1000R
Outlander X MR 1000R
Outlander XT-P T 1000R
Outlander MAX PRO XU T HD8
Outlander MAX PRO XU T HD10
Outlander MAX LTD T 1000R
Outlander 6X6 XU+ T - Flat Bed 450
Outlander MAX 6X6 XU+ T - Flat Bed 450
Outlander 6X6 XU+ T - Side Wall 650
Outlander MAX 6X6 XU+ T - Side Wall 650
Outlander 6X6 XU+ T - Side Wall 1000
Outlander MAX 6X6 XU+ T - Side Wall 1000
Great Malvern

Great Malvern auringonnousussa
Great Malvern on alue Malvernin kaupungissa Worcestershiressa Englannissa. Se on kaupungin historiallinen keskus, ja siellä sijaitsevat sekä kaupungin että Worcestershiren hallintorakennukset sekä vapaa-ajan toimintoihin liittyviä rakennuksia ja alueita, kuten teatteri, uima-allas, kirjasto ja ulkoliikuntapalveluita. Alue sijaitsee Malvern Hillsin juurella ja osittain rinteillä, ja se on kaupungin alkuperäinen keskusta, joka on syntynyt 11. vuosisadalla. 1800-luvulla siitä tuli suosittu vesihoitokeskus ja siihen yhdistyivät siihen rajautuvat alueet Barnards Green, Little Malvern, Malvern Link sekä Link Top, Malvern Wells, North Malvern ja West Malvern, joista usein käytetään yhteisnimitystä The Malverns. 1900 entiset kaupunkialueet ja kaupungit Great Malvern ja Malvern Link sulautuivat ja niistä muodostui nykyiset kuusi piiriä.
Aiheesta muualla

Kuvia tai muita tiedostoja aiheesta Great Malvern Wikimedia Commonsissa
Centralia

Centralia voi viitata:
Centralia, kylä Kanadan Ontariossa
Centralia, kaupunki Illinois'ssa
Centralia, kaupunki Iowassa
Centralia, kaupunki Kansasissa
Centralia, kaupunki Missourissa
Centralia, kylä New Yorkissa
Centralia, kylä Oklahomassa
Centralia, kunta ja aavekaupunki Pennsylvaniassa
Centralia, kylä Texasissa
Centralia, kaupunki Washingtonissa
Centralia, kylä Länsi-Virginiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Centralia”, voi hakea sivunnimihaulla, laajalla sivunnimihaulla tai tekstihaulla.
Can-Am

McLaren M1A kuvattuna vuonna 2007.
Can-Am eli Canadian-American Challenge Cup oli pohjoisamerikkalainen autourheilusarja, jota järjestettiin vuodesta 1966 vuoteen 1987.
Sarjan perustamisen ajatus on peräisin Sports Car Club of American (SCCA) John Bishopin ja Jim Kaserin aikomuksesta muodostaa ammattimainen urheiluautosarja, joka olisi vertailtavissa Formula 1:n kanssa. Bishop ei halunnut kestävyysajoa ja kuten Le Mansin ajot ja halusi huippukuljettajia, mutta oli tarpeeksi realistinen ymmärtääkseen sarjan ajamisen syksyllä kun Formula 1 -kausi päättyi. Uusi sarja esiteltiin 15. helmikuuta 1966 ja suunnitelma oli viiden kilpailun sarjalle. Canadian Automobile Sports Club (CASC) liittyi sarjan järjestämiseen ja vuonna 1971 FIA myönsi sarjalle virallisen tunnustuksen.
Sarja alkoi vuonna 1966 autoille, jotka tunnettiin ryhmä 7:n autoina. Ensimmäisen vuonna oli kaksi kilpailua oli Kanadassa (Can) ja neljä kilpailua Yhdysvalloissa (Am). FIA:n ryhmä 7:n mukaiset autot eivät olleet sarjatuotettuja, mutta valmistettiin pienissä erissä tai yksittäisinä kappaleina. Ryhmä 7:n tekniset säädökset eivät rajoittaneet moottorin kokoa ja sallivat ahtamisen. Teoriassa ryhmä 7:n hyväksyntään riitti kaksi istuinta, pyörät peittävä korirakenne sekä turvakaari.
Sarjan toinen jakso (1977-1986) alkoi kun Formula 5000 -sarja lopetettiin ja uusi sarja viisilitraisille yksipaikkaisille urheiluautoille aloitettiin. Monet tallit vain laittoivat urheiluauton korin F5000-sarjan Lolan päälle ajaakseen uudessa sarjassa.
Sarjassa olivat vähäiset rajoitukset, moottorien ahtaminen oli sallittua ja moottorien kokoja sekä aerodynamiikkaa ei rajoitettu. Sarjassa kokeiltiin useita uusia tekniikoita kuten maaefektin käyttöä, mutta lopulta kustannukset tulivat liian suuriksi.
Mestarit

| Vuosi | Kuljettaja | Talli | Auto |
| --- | --- | --- | --- |
| 1966 |  John Surtees |  Team Surtees | Lola T70-Chevrolet |
| 1967 |  Bruce McLaren |  Bruce McLaren Motor Racing | McLaren M6A-Chevrolet |
| 1968 |  Denny Hulme |  Bruce McLaren Motor Racing | McLaren M8A-Chevrolet |
| 1969 |  Bruce McLaren |  Bruce McLaren Motor Racing | McLaren M8B-Chevrolet |
| 1970 |  Denny Hulme |  Bruce McLaren Motor Racing | McLaren M8D-Chevrolet |
| 1971 |  Peter Revson |  Bruce McLaren Motor Racing | McLaren M8F-Chevrolet |
| 1972 |  George Follmer |  Penske Racing | Porsche 917/10 |
| 1973 |  Mark Donohue |  Penske Racing | Porsche 917/30KL |
| 1974 |  Jackie Oliver |  Shadow Racing Cars | Shadow DN4A-Chevrolet |
1975–1976: Ei ajettu
| 1977 |  Patrick Tambay |  Haas-Jim Hall Racing | Lola T333CS-Chevrolet |
| 1978 |  Alan Jones |  Haas-Jim Hall Racing | Lola T333CS-Chevrolet |
| 1979 |  Jacky Ickx |  Carl Haas Racing | Lola T333CS-Chevrolet |
| 1980 |  Patrick Tambay |  Carl Haas Racing | Lola T530-Chevrolet |
| 1981 |  Geoff Brabham |  Team VDS | Lola T530-Chevrolet / VDS 001-Chevrolet |
| 1982 |  Al Unser Jr. |  Galles Racing | Frissbee GR3-Chevrolet |
| 1983 |  Jacques Villeneuve |  Canadian Tire | Frissbee GR3-Chevrolet |
| 1984 |  Michael Roe |  Norwood/Walker | VDS 002-Chevrolet / VDS 004-Chevrolet |
| 1985 |  Rick Miaskiewicz |  Mosquito Autosport | Frissbee GR3-Chevrolet |
| 1986 |  Horst Kroll |  Kroll Racing | Frissbee KR3-Chevrolet |
| 1987 |  Bill Tempero |  Texas American Racing Team | March 85C-Chevrolet |
Mestarit > Alle 2-litraisten luokan mestarit

| Vuosi | Kuljettaja | Talli | Auto |
| --- | --- | --- | --- |
| 1979 |  Tim Evans |  Diversified Engineering Services | Lola T290-Ford |
| 1980 |  Gary Gove |  Pete Lovely VW | Ralt RT2-Hart |
| 1981 |  Jim Trueman |  TrueSports | Ralt RT2-Hart |
| 1982 |  Bertil Roos |  Elite Racing | Marquey CA82-Hart |
| 1983 |  Bertil Roos |  Roos Racing School | Scandia B3-Hart |
| 1984 |  Kim Campbell |  Tom Mitchell Racing | March 832-BMW |
| 1985 |  Lou Sell |  Sell Racing | March 832-BMW |
Käännös suomeksi
Hans Scheele

| Hans Scheele> Henkilötiedot |
| --- | --- |
Koko nimi:  Hans-Heinrich Scheele
Syntynyt: 18. joulukuuta 1908 Kirchwerder, Hampuri, Saksa
Kuollut: 23. heinäkuuta 1941
Yleisurheilija
Pituus:  185 cm
Paino:  70 kg
Laji:  400 metrin aitajuoksu
| Mitalit> Maa:   Saksa.Miesten yleisurheilu.EM-kilpailut  | Mitalit> Maa:   Saksa.Miesten yleisurheilu.EM-kilpailut  | Mitalit> Maa:   Saksa.Miesten yleisurheilu.EM-kilpailut  | Maa:   Saksa> Miesten yleisurheilu. |
| --- | --- | --- | --- |
|  Kultaa | Torino 1934 | 400 m aidat |  |
Hans-Heinrich Scheele (18. joulukuuta 1908 Kirchwerder, Hampuri, Saksa – 23. heinäkuuta 1941) oli saksalainen yleisurheilija. Scheele kilpaili vuoden 1936 kesäolympialaisissa 400 metrin aitajuoksussa, mutta ei päässyt alkueristä jatkoon. Yleisurheilun Euroopan-mestaruuskilpailuissa 1934 Torinossa hän sai kultaa ennätyksellään 53,2 s.
HMS Azalea

HMS Azalea on ollut ainakin kahden Britannian kuninkaallisen laivaston aluksen nimenä. Nämä olivat:
HMS Azalea (1915), Acacia-luokan miinanraivaussluuppi
HMS Azalea (K25), Flower-luokan korvetti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Azalea”, voi hakea sivunnimihaulla, laajalla sivunnimihaulla tai tekstihaulla.
CCleaner

| CCleaner |
| --- | --- |

 CCleaner 3.12 Windows 7:ssa.
Kehittäjä:  Piriform
Kehityshistoria
Ensijulkaisu:  23. syyskuuta 2003
Kehitystilanne:  aktiivinen
Tiedot
Ohjelmistotyyppi:  tietokoneen optimointi ja puhdistus
Käyttökielet:  47 (suomeksi)
Alusta:  OS X 10.6–10.10, Windows: XP, Vista, 7, 8, 10 (32- ja 64-bittiset versiot)
Lisenssi:  suljettu lähdekoodi, ilmaisohjelma
Aiheesta muualla
CCleaner
CCleaner (ent. Crap Cleaner) on englantilaisen Piriform Softwaren OS X- ja Windows-käyttöjärjestelmille kehittämä ilmainen väliaikaistiedostojen poistotyökalu ja rekisterin puhdistusohjelma. Ohjelma ei poista mitään tärkeitä tietoja kiintolevyltä, kuten dokumentteja. CCleaner on saatavilla 47 eri kielellä, mukaan lukien suomi.
Piriform Software

CCleanerin on kehittänyt brittiläinen Piriform Software.
Avast Software osti Piriformin kesällä 2017.
Avast Software yhdistyi syyskuussa 2022 NortonLifeLockin kanssa (entinen Symantec). Uuden yhtiön nimeksi tuli Gen Digital.
Toinen tunnettu Piriformin ohjelma on PC-koneen teknisiä tietoja listaava ohjelma Speccy.
Ominaisuudet

CCleanerin asetuksissa on määriteltävissä, mitä tietoja ohjelma saa poistaa.
Ominaisuudet > Tiedostojen puhdistus

CCleaner poistaa tarpeettomat tiedostot. Ohjelmalla voidaan ennen poistoa ajaa analysointi, joka näyttää luettelon poistettavista tiedostoista.
Puhdistaa mm. käyttöjärjestelmän väliaikaistiedostot, leikepöydän, virhetilanteiden muistivedokset, CHKDSK-levytarkistuksen jäänteet, lokitiedostot, virheraportit, pikakuvakkeet ja resurssienhallinnan historian.
Yleisimpien selainten, kuten Internet Explorerin, Firefoxin, Operan, Safarin ja Chromen evästeet, levyvälimuistin, sivu- ja lataushistorian tyhjennys.
Poistaa lisäksi väliaikaistiedostoja mm. seuraavista ohjelmista:
kuvankäsittely (Illustrator, Photoshop, Paint.NET, Paint Shop Pro).
mediasoitin (Media Player, QuickTime, VLC, Winamp).
pakkaus (7-Zip, WinAce, WinRAR, WinZip).
PDF (Acrobat,  Reader, Foxit Reader).
pikaviestin (Messenger, Talk).
tietoturva (Ad-Aware, Avast, Avira, Defender, Spybot, ZoneAlarm).
vertaisverkko (eMule, Kazaa, Vuze).
muut Google Earth, Flash, Java, Office, Nero.
Käyttäjä voi määritellä erityistiedostot ja -kansiot, jotka CCleanerin tulee aina poistaa, sekä määritellä tiedostot, kansiot ja rekisteriavaimet joihin ohjelma ei saa koskea.
CCleanerissa perusasetuksena tiedostojen poistotapana on pelkkä tiedostojen poistaminen, mutta esimerkiksi luottamukselliselle tiedolle ohjelman asetuksissa voidaan määritellä myös tiedostojen päällekirjoitus ja niiden lukumäärä aina 35-kertaiseen Gutmann-menetelmään saakka.
Ominaisuudet > Rekisterin puhdistus

CCleaner tarkistaa lisäksi rekisterin viitevirheet ja korjaa tarvittaessa. Ohjelma näyttää ajon jälkeen luettelon poistettavista rekisteriviitteistä eikä poista mitään ilman käyttäjän lopullista suostumusta. Rekisterinsiivouksen voi varmuuskopioida ja tarvittaessa palauttaa.
Puuttuvat jaetut DLL-tiedostot
Käyttämättömät tiedostotyypit
ActiveX- ja luokkakirjastovirheet
Tyyppikirjastovirheet
Avaa sovelluksessa -virheet
Fonttivirheet
Sovelluspolkuvirheet
Avustetiedostovirheet
Asennusohjelmavirheet
Vanhentunut ohjelmisto -virheet
Automaattisesti käynnistyvät
Käynnistysvalikon järjestelyt
MUI Cache -sovellusnimien loki
Ominaisuudet > Lisätyökalut

Poistaa halutun ohjelman kokonaan.
Voi estää ja poistaa Windowsin käynnistyksen (Startup) yhteydessä käynnistettäviä ohjelmia.
Voi hallinnoida ja poistaa käyttöjärjestelmän palautuspisteitä.
Huomioitavaa

Mikäli selaimen evästeet ja lomaketiedot haluaa säilyttää, asetuksista otetaan pois rasti selaimen evästeiden (cookies) sekä lomaketietojen (form) kohdalta.
Ohjelma asentaa oletuksena Yahoo! Toolbar -selainlaajennuksen, mutta tästä voi kieltäytyä ennen asennusta ottamalla rasti pois ohjelman kohdalta. Vaihtoehtoisesti CCleanerista voi ladata alla olevan linkin kautta Slim- tai Portable-version, joista ko. ohjelma puuttuu.
CCleaner ei poista vakoilu- tai mainosohjelmia.
Aiheesta muualla

Ohjelman virallinen sivusto (englanniksi)
CCleaner Slim- ja Portable-versioiden lataussivu (englanniksi)
Timeline - How and When? The Hacker News
Hans Rott

Hans Rott
Hans Rott (1. elokuuta 1858 Braunhirschengrund, Wien – 25. kesäkuuta 1884 Wien) oli itävaltalainen säveltäjä ja urkuri.
Hans Rottin molemmat vanhemmat olivat näyttelijöitä. Äiti kuoli vain hieman yli 30-vuotiaana vuonna 1872 ja isä 1876 rampauduttuaan pari vuotta aiemmin. Rott opiskeli muun muassa urkujensoittoa Anton Brucknerin johdolla.
Rott ansioitui Brucknerin mukaan varsinkin Johann Sebastian Bachin teosten tulkitsemisessa, ja Bruckner arvosti myös hänen improvisointitaitojaan. Hän sai lisäksi vaikutteita Richard Wagnerilta ja osallistui ensimmäisille Bayreuthin musiikkijuhlille vuonna 1876.
Rott jäi omana aikanaan suurilta osin vaille arvostusta, vaikka sekä Bruckner että Gustav Mahler olivat vakuuttuneita hänen kyvyistään. Hänen E-duuri-sinfoniansa sai kantaesityksensä vasta vuonna 1989. Sittemmin siitä on tehty useita levytyksiä.
Rott kärsi elämänsä loppuvaiheissa vaikeista mielenterveysongelmista ja joutui vuonna 1881 psykiatriseen hoitolaitokseen. Lyhyestä toipumisesta huolimatta hän vajosi yhä syvemmälle masennukseen ja vuonna 1883 annetun diagnoosin mukaan harhoihin. Hän kuoli tuberkuloosiin 25-vuotiaana.
Caesar van Everdingen

Young woman warming her hands Caesar van Everdingen (1646), Rijksmuseum, Amsterdam.
Caesar Pietersz. van Everdingen tai Cesar Boetius van Everdingen (syntynyt 1616 tai 1617 ja haudattu 13.10.1678) oli Hollannin kultakauden taidemaalari, joka maalasi muotokuvia ja historiallisia aiheita. Myös hänen pikkuveljensä Allart van Everdingen ja Jan van Everdingen olivat maalareita.
Elämäkerta

Caesar van Everdingen syntyi Alkmaarissa ja kävi koulua Utrechtissa, jossa hänen maalausopettajansa oli Jan Gerritsz van Bronckhorst. Van Everdingenistä tuli Alkmaarin maalarikillan jäsen vuonna 1632. Hänen varhaisin tunnettu maalauksensa on peräisin vuodelta 1636. Vuonna 1648 hän muutti Haarlemiin, jossa hän liittyi paikalliseen kiltaan (Haarlemin Pyhän Luukkaan kilta) ja kaupungin kaartiin (schutterij). Kaartissa hän tutustui Jacob van Campeniin, jonka kanssa hän osallistui vuosina 1648–1650 Huis ten Boschissa olevan Oranjezaalin (oranssi huone) koristeluun. Vuonna 1658 Caesar van Everdingen muutti takaisin Alkmaariin, jonne hän perusti työhuoneen ja otti itselleen myös oppilaita. Caesar van Everdingen kuoli ja haudattiin Alkmaarin Pyhän Laurin kirkkoon (Grote-Laurenskerk tai St. Laurenskerk).
Työt

Monia Caesar van Everdingenin maalauksia on nähtävänä Hollannissa museoissa ja yksityisissä kokoelmissa. Esimerkiksi Stedelijk-museossa Alkmaarissa on esillä useita hänen teoksiaan. Hänen oppilaitaan olivat Jan Theunisz Blanckerhoff, Adriaen Dekker, Hendrik Graauw ja Thomas Heeremans. Arnold Houbrakenin kirjoittamassa elämäkerrassa mainitaan myös kaksi muuta hänen oppilastaan: Adriaen Warmenhuizen ja Laurens Oosthoorn.
Galleria

Four Muses and Pegasus on Parnassus
Wollebrand Geleynssen de Jongh
Girl in a Large Hat
Joueuse de cistre, Musée des Beaux-Arts de Rouen, Ranska.
Aiheesta muualla

Wikimedia Commonsissa on kuvia tai muita tiedostoja aiheesta .
Caesar van Everdingen Artnetissä
Caesar van Everdingen Artcyclopediassa
van Everdingenin elämäkerta Web Gallery of Art-sivustolla
van Everdingenin sivu PubHist-sivustolla
Caesar van Everdingen: Bachus ja Ariadne 1660
Europan ryöstö
Everdingen - Jupiter ja Callisto
Cesium-137

Cesium-137:n leviäminen Tšernobylin ydinvoimalaonnettomuudessa.
Cesium-137 (137Cs) on cesiumin radioaktiivinen isotooppi, joka muodostuu yleisimmin ytimen halkeamis- eli fissioreaktiossa.
Cesium-137:n puoliintumisaika on noin 30 vuotta. Suurin osa isotoopista cesium-137 hajoaa beeta­hajoamisella bariumin metastabiiliksi isomeeriksi barium-137m:ksi (137mBa). Ba-137m:n puoliintumisaika on noin 153 sekuntia ja se hajoaa lopulta stabiiliksi barium-137:ksi. Hajoamisessa vapautuu energiaa 1,175628 MeV.
Cesium-137:ää ja siitä lähtevää säteilyä käytetään muun muassa säteilymittarien kalibrointiin, sädehoitoon sekä nesteiden virtausten ja materiaalien paksuuden mittaamiseen.
Cesium-137:ää on levinnyt ympäristöön muun muassa Tšernobylin ydin­voimala­onnettomuudessa 1986 ja Fukushiman ydin­voimala­onnettomuudessa 2011.
Terveysvaikutukset

Cesium-137 liukenee veteen ja se käyttäytyy elimistössä samalla tavalla kuin kalium ja rubidium. Elimistössä cesium leviää enemmän tai vähemmän tasaisesti koko elimistöön, lihaksiin enemmän ja luustoon vähemmän. Cesiumin biologinen puoliintumisaika on lyhyt, noin 70 päivää. Koirilla tehdyt kokeet osoittavat yhden annoksen suuruudeltaan 3 800 μCi/kg (noin 44 μg/kg cesium-137:ä) tappavan kolmessa viikossa.
Cesium-137-myrkytystä voidaan hoitaa preussinsinisellä, joka sitoo sen kemiallisesti ja jouduttaa siten sen poistumista elimistöstä.
| Nuklidi | Puoliin- tumis- aika vuosia | Osuus hajoamis- tuotteista % | Hajoamis- energia keV | Hajoamis- tapa |
| --- | --- | --- | --- | --- |
| 155Eu | 4,76 | 0,0803 | 252 | βγ |
| 85Kr | 10,76 | 0,2180 | 687 | βγ |
| 113mCd | 14,1 | 0,0008 | 316 | β |
| 90Sr | 28,9 | 4,505 | 546 | β |
| 137Cs | 30,23 | 6,337 | 546 | βγ |
| 121mSn | 43,9 | 0,00005 | 390 | βγ |
| 151Sm | 96,6 | 0,5314 | 77 | β |
Aiheesta muualla

Centers for Disease Control and Prevention (CDC) Radioisotope Brief: Cesium-137 (Cs-137) (Arkistoitu – Internet Archive) (englanniksi)
Haitaribussi

| Haitaribussi Juice Leskinen |
| --- | --- | --- |

Studioalbumin tiedot
 Äänitetty : 1993
 Julkaistu: 1993
 Tuottaja(t): Me Zolat (Juice Leskinen)
 Tyylilaji: suomirock, lastenlaulu
 Kesto: 52.21
 Levy-yhtiö: Johanna
Listasijoitukset
  Suomi: 32. (syyskuu 1993) 
Juice Leskisen muut julkaisut
| Simsalabim Jim 1992 | Haitaribussi 1993 | 20 suosikkia – Ei elämästä selviä hengissä 1995 |
Haitaribussi on Juice Leskisen albumi vuodelta 1993. Levy on pintapuolisesti lastenmusiikkia, mutta tyyliltään se muistuttaa paljon myös Juice Leskisen muuta tuotantoa, joten se sopinee myös varttuneemmille kuulijoille.
Kappalelista

Kaikki kappaleet säveltänyt, sanoittanut ja sovittanut Juice Leskinen, ellei toisin mainita.
A-puoli
Haitaribussi – 2.54 (sov. Pekkonen)
Suutarinverstaassa – 2.17
Ängängäng – 1.28 (sov. Pekkonen)
Kielipää – 2.29 (sov. Pekkonen)
Lähimmäiset – 2.30 (sov. Pekkonen)
Pyhäkoulu – 2.28
Sankarit viilissä lännessä – 2.51
Uhanalaiset matelijat – 2.57 (sov. Niemi)
Lemmikkigallup – 3.25 (sov. Pekkonen)
Sateinen iltapäivä maailmassa – 2.24 (sov. Pekkonen)
B-puoli
Terveisiä Norjasta – 3.14 (sov. Pekkonen)
Aurinko on typerä – 0.35 (sov. Pekkonen)
Siat vatukossa – 2.00
Hattulan pappilassa – 1.53
Jänis meni lankaan – 1.53
Uimakoulun priimus – 2.00
Napa – 2.12
Valvojain kerho – 2.28
On se kyllä hyvä – 2.12 (sov. Pekkonen)
Pikkuneiti ja vaari – 4.50
Luonnonlaki – 2.24 (sov. Pekkonen)
Yhtyeen kokoonpano albumilla

Juice Leskinen – laulu, kitara
Eero ”Safka” Pekkonen – koskettimet, haitari, huilu, laulu
Juuso Nordlund – basso, kitara
Jyrki Niemi – ohjelmointi, laulu
Pirkko Kontkanen – viulu, laulu
Seija Hurskainen – laulu
Harjusora

Harjusora eli somero on jääkautinen maalaji, joka on jäätikön sulamisen yhteydessä sulamisvesien lajittelemaa maa-ainesta. Ominaisvastus harjusoralla on keskimäärin 15 000 Ωm (vaihtelu 3 000—30 000), jonka vuoksi syövyttävyys on muihin maa-aineksiin verrattuna erittäin pieni. Harjusora on pyöreää ja sileää, kun taas moreeni on särmikästä ja epätasaista.
HADOPI

| HADOPI |
| --- | --- |
 HADOPI-lain vastaisia protesteja.
Perustettu:  2009
Tyyppi:  julkinen viranomainen
Toimiala:  piraattikirjeet
Päämaja:   Pariisi, Ranska
Puheenjohtaja:  Christian Phéline
Aiheesta muualla
Sivusto
Infobox OKNimi-testi OK: 
Haute Autorité pour la diffusion des œuvres et la protection des droits sur internet (lyhyemmin HADOPI) on ranskalainen piraattikirjeitä lähettävä virasto, joka perustettiin 2009 samannimisellä lailla. Lain mukaan HADOPI lähettää tekijänoikeuksia loukanneille varoituskirjeitä. Kolmannen varoituskirjeen jälkeen piraatille voidaan harkita teknisiä rangaistuksia, jopa verkkoyhteyden katkaisua. HADOPI lähetti lokakuussa 2010 ensimmäiset piraattikirjeensä, minkä jälkeen piratismi väheni Ranskassa huomattavasti. Vuonna 2012 Ranskan kulttuuriministeri Aurélie Filippetti kuitenkin kertoi, ettei HADOPI ole saavuttanut sille asetettuja tavoitteita.
Ensimmäinen versio laista kaatui kesäkuussa 2009 Ranskan perustuslakituomioistuimessa vuoden 1789 ihmisoikeuksien julistuksen vastaisena. Sen artiklassa 11 on suojattu viestinnän ja sananvapaus. Lisäksi laki nähtiin länsimaisen oikeuskäsityksen syyttömyysperiaatteen vastaisena.
Uudistettu versio laista, ns. HADOPI 2 hyväksyttiin syyskuussa 2009.
Aiheesta muualla

Kuvia tai muita tiedostoja aiheesta HADOPI Wikimedia Commonsissa
Verkkosivut (ranskaksi)
Charles Dow

| Charles Dow |
| --- | --- |
 Charles Dow
Henkilötiedot
Syntynyt: 6. marraskuuta 1851 Sterling, Connecticut, Yhdysvallat
Kuollut: 4. joulukuuta 1902 (51 vuotta) New York, New York, Yhdysvallat
Ammatti:  toimittaja, liikemies
Charles Henry Dow (6. marraskuuta 1851 Sterling, Connecticut – 4. joulukuuta 1902 New York) oli yhdysvaltalainen toimittaja, joka perusti Edward Jonesin kanssa Dow Jones & Companyn sekä The Wall Street Journalin. Hänet tunnetaan nykyisin ehkä parhaiten Dow Jones Industrial Average -indeksistä.
Dow muutti New Yorkiin vuonna 1880 tullakseen talousuutisten toimittajaksi. Vuonna 1882 hän perusti Edward Jonesin kanssa Dow Jones & Companyn, joka toimitti Wall Streetin yrityksille uutiskatsauksia. Myöhemmin Dow rakensi itselleen maineen talousasiantuntijana The Wall Street Journalin ensimmäisenä päätoimittajana.
Aiheesta muualla

Kuvia tai muita tiedostoja aiheesta Charles Dow Wikimedia Commonsissa